**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΠΑΙΔΑΓΩΓΙΚΟ ΤΜΗΜΑ ΕΙΔΙΚΗΣ ΑΓΩΓΗΣ**

**ΚΑΤΑΤΑΞΗ ΠΤΥΧΙΟΥΧΩΝ ΑΚΑΔΗΜΑΪΚΟΥ ΕΤΟΥΣ 2019-2020**

Η Συνέλευση του Τμήματος στην αρ. 87η/27-3-2019 συνεδρίασή της, αφού έλαβε υπ’ όψιν τις διατάξεις (α) του άρθρου 57 του Ν. 4186/2013 (ΦΕΚ αρ. 193/17-09-2013/τ. Α’), (β) της παραγράφου 10 του άρθρου έκτου του Ν. 4218/2013 (ΦΕΚ αρ. 268/10-12-2013/τ. Α’), και (γ) την Υ.Α. Φ1/192329/Β3/13-12-2013 (ΦΕΚ αρ. 3185/16-12-2013/τ. Β’), αποφάσισε σχετικά με την κατάταξη πτυχιούχων στο Παιδαγωγικό Τμήμα Ειδικής Αγωγής του Πανεπιστημίου Θεσσαλίας για το ακαδημαϊκό έτος 2019-2020 τα ακόλουθα.

**Τρόπος Κατάταξης**

Η κατάταξη θα γίνει με γραπτή εξέταση στα παρακάτω τρία (3) μαθήματα:

1. Εισαγωγή στην Ειδική Αγωγή
2. Εισαγωγή στις Επιστήμες της Αγωγής
3. Μεθοδολογία Εκπαιδευτικής Έρευνας

Η ύλη των παραπάνω εξεταζομένων μαθημάτων καθώς και ενδεικτική βιβλιογραφία για το κάθε μάθημα ορίζονται ως εξής:

**Εισαγωγή στην Ειδική Αγωγή**

*Εξεταστέα Ύλη*

* Γενικές αρχές, σκοποί και στόχοι της Ειδικής Αγωγής.
* Δομή και λειτουργία διαφορετικών πλαισίων της Ειδικής Αγωγής.
* Θέματα ένταξης.
* Αξιολόγηση ατόμων με ειδικές εκπαιδευτικές ανάγκες.
* Ο ρόλος και οι αρμοδιότητες του ειδικού εκπαιδευτικού.
* Άτομα με μαθησιακές δυσκολίες.
* Κωφά και βαρήκοα άτομα και εκπαίδευση.
* Άτομα με κινητικές αναπηρίες και χρόνια προβλήματα υγείας και εκπαίδευση.
* Άτομα με προβλήματα όρασης και εκπαίδευση.
* Άτομα με νοητική καθυστέρηση και εκπαίδευση.
* Άτομα στο φάσμα του αυτισμού και εκπαίδευση.
* Άτομα με συναισθηματικές δυσκολίες και προβλήματα συμπεριφοράς.
* Πρώιμη παρέμβαση.
* Μετάβαση στην ενήλικη ζωή.

*Ενδεικτική βιβλιογραφία*

* Παντελιάδου, Σ. & Αργυρόπουλος, Β. (2011). (Επιμ.). Ειδική αγωγή: Από την έρευνα στη διδακτική πράξη. Αθήνα: Πεδίο
* Σούλης, Σ. (2002) Παιδαγωγική της Ένταξης (Τόμος Α΄). Αθήνα: Τυπωθήτω.
* Heward, W. (2011), (Επιμέλεια: Δαβάζογλου, Α. & Κόκκινος Κ.) Παιδιά με ειδικές ανάγκες: Μία εισαγωγή στην ειδική εκπαίδευση. Αθήνα: Τόπος.

**Εισαγωγή στις επιστήμες της Αγωγής**

*Εξεταστέα Ύλη*

* Έννοιες, διαδικασίες και παράγοντες της αγωγής
* Η εξέλιξη της παιδαγωγικής επιστήμης
* Σκοποί, στόχοι και διαδικασίες της εκπαίδευσης, της διδασκαλίας και της μάθησης
* Στρατηγικές, μέθοδοι και μορφές διδασκαλίας
* Αναλυτικά Προγράμματα (φιλοσοφία και αρχές, μοντέλα σχεδιασμού, στόχοι, περιεχόμενο, αξιολόγηση)
* Εκπαιδευτική Αξιολόγηση και Αξιολόγηση του Εκπαιδευτικού Έργου (έννοιες, μορφές, προσεγγίσεις)
* Σύγχρονες παιδαγωγικές προσεγγίσεις (διαθεματική προσέγγιση της γνώσης, βιωματική προσέγγιση, ομαδοσυνεργατική διδασκαλία, διαφοροποιημένη διδασκαλία, εναλλακτικές παιδαγωγικές προσεγγίσεις)

*Ενδεικτική βιβλιογραφία*

* Καψάλης, Αχ., Χανιωτάκης Ν. (2011). *Εκπαιδευτική Αξιολόγηση*. Θεσσαλονίκη, Εκδόσεις Αφοί Κυριακίδη.
* Κασσωτάκης, Μ. (2018). Αξιολόγηση των Σχολικών Μονάδων και των Εκπαιδευτικών. Αθήνα: Εκδόσεις Γρηγόρη.
* Ματσαγγούρας, Η. (2011). *Θεωρία και πράξη της διδασκαλίας*. Αθήνα: Εκδόσεις Gutenberg.
* Μπαμπάλης, Θ. (2014). *Από την αγωγή στην εκπαίδευση. Επισημάνσεις στην εξέλιξη της παιδαγωγικής; Επιστήμης*. Αθήνα: Διάδραση.
* Πασιάς, Γ., Φλουρής, Γ, Φωτεινός Δ. (2016). *Παιδαγωγική και Εκπαίδευση*. Αθήνα: Εκδόσεις Γργόρη.
* Πυργιωτάκης, Ι. (2011). *Εισαγωγή στην Παιδαγωγική Επιστήμη*. Αθήνα: Πεδίο
* Φλουρής, Γ., Κασσωτάκης, Μ. (2013). *Μάθηση και διδασκαλία. Σύγχρονες απόψεις για τις διαδικασίες της μάθησης και της μεθοδολογίας της διδασκαλίας*. Αθήνα: Εκδόσεις Γρηγόρη.
* Φρυδάκη, Ε. (2009). Η *διδασκαλία στην τομή της νεωτερικής και της μετανεωτερικής σκέψης*. Αθήνα: Εκδόσεις Κριτική.
* Χατζηδήμου, Δ. (2015). *Εισαγωγή στην Παιδαγωγική. Συμβολή στη διάχυση της παιδαγωγικής σκέψης*. Θεσ/κη: Εκδόσεις Κυριακίδη.
* Bartlet, S., Burton, D. (2019). *Εισαγωγή στις Επιστήμες της Εκπαίδευσης (Επιμ. Ελλην. Εκδ.: Σ. Φ. Βασιλόπουλος)*. Αθήνα: Gutenberg.

**Μεθοδολογία Εκπαιδευτικής Έρευνας**

*Εξεταστέα Ύλη*

* Το πλαίσιο της εκπαιδευτικής έρευνας, ερευνητικά παραδείγματα
* Ποσοτικές προσεγγίσεις, ποιοτικές προσεγγίσεις, σχεδιασμοί μεικτών μεθόδων
* Ανασκόπηση της βιβλιογραφίας
* Προσδιορισμός σκοπού και ερευνητικών ερωτημάτων
* Ποσοτικές προσεγγίσεις (πειραματικοί σχεδιασμοί, συσχετισμοί σχεδιασμοί, δειγματοληπτικοί σχεδιασμοί)
* Ποιοτικές προσεγγίσεις (εθνογραφικοί σχεδιασμοί, σχεδιασμοί θεμελιωμένης θεωρίας)
* Σχεδιασμοί μεικτών μεθόδων
* Σχεδιασμοί έρευνας δράσης
* Σχεδιασμοί μελετών περίπτωσης
* Μέθοδοι συλλογής δεδομένων (ερωτηματολόγια, συνεντεύξεις, παρατηρήσεις, τεστ)
* Εγκυρότητα και αξιοπιστία στην εκπαιδευτική έρευνα

*Ενδεικτική βιβλιογραφία*

* Creswell, J.W. (2011). Η έρευνα στην εκπαίδευση. Σχεδιασμός, διεξαγωγή και αξιολόγηση της ποσοτικής και ποιοτικής έρευνας. Αθήνα: Ελλήν. (1η Ελληνική έκδοση)
* Creswell, J.W. (2015). Η έρευνα στην Εκπαίδευση. Σχεδιασμός, Διεξαγωγή και Αξιολόγηση της Ποσοτικής και Ποιοτικής Έρευνας. Αθήνα: Ελλήν. (2η Ελληνική έκδοση)
* Mertens, D. (2009). Έρευνα και αξιολόγηση στην εκπαίδευση και την Ψυχολογία. Αθήνα: Μεταίχμιο.
* Robson, C. (2007). Η Έρευνα του Πραγματικού Κόσμου. Αθήνα: Gutenberg.

Οι αιτήσεις για τις κατατακτήριες εξετάσεις θα γίνονται δεκτές από 1 έως και 15 Νοεμβρίου 2019, καθημερινά 11.00-13.00 στο χώρο της Γραμματείας, ή ταχυδρομικά με τελευταία προθεσμία σφραγίδας ταχυδρομείου την 15η Νοεμβρίου 2019.

Οι εξετάσεις θα διεξαχθούν το πρώτο εικοσαήμερο του Δεκεμβρίου 2019. Για τις ακριβείς ημερομηνίες θα ενημερωθούν οι ενδιαφερόμενοι με νεότερη ανακοίνωση δέκα (10) τουλάχιστον ημέρες πριν τη διεξαγωγή των εξετάσεων.

Από τη Γραμματεία του Τμήματος